vznesené Pripomienky v rámci medzirezortného pripomienkového konania

Návrh poslancov Národnej rady Slovenskej republiky Jána Podmanického, Viliama Jasaňa a Jany Vaľovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 244) 

Počet vznesených pripomienok, z toho zásadných	17  / 1 	

Subjekt	Pripomienka	Typ	
MDVaRR SR 	Odoslané bez pripomienok 
Odoslané bez pripomienok 	O 	
MF SR 	Všeobecne 
Vzhľadom na pripomienky uvedené v predkladacej správe nie je potrebné k návrhu, z hľadiska vecnej príslušnosti Ministerstva financií SR, uplatňovať pripomienky. 	O 	
MH SR 	Všeobecne 
Odporúčame predkladateľom oddeliť vecne nesúvisiacu problematiku predloženého návrhu. 

Odôvodnenie pripomienky: 

Ako Ministerstvo práce, sociálnych vecí a rodiny SR správne ubiedlo, predkladaný materiál obsahuje zmeny, ktoré spolu nesúvisia. Ide o: 
- zmenu zákona č. 461/2003 Z. z. o sociálnom poistení, ktorá reaguje na poslednú novelu zákona o sociálnom poistení (č. 252/2012 Z. z.) ustanovujúca povinné sociálne poistenie fyzických osôb, ktoré majú príjmy z dohôd o prácach vykonávaných mimo pracovného pomeru s tým, že z povinného sociálneho poistenia sú vylúčení žiaci strednej školy do konca kalendárneho mesiaca, v ktorom dovŕšili 18 rokov veku, ktorí majú uzatvorenú zmluvu o brigádnickej práci študentov, ak ich mesačný príjem z tejto dohody nepresiahne u jedného zamestnávateľa sumu 66 eur, 
- zmenu v úprave zákona č. 462/2003 Z. z. o náhrade príjmu pri dočasnej pracovnej neschopnosti zamestnanca zisťovania denného vymeriavacieho základu na určenie sumy nemocenských dávok u poistenca, ktorý u nového zamestnávateľa pracuje menej ako 90 dní, za ktoré je povinný platiť poistné na nemocenské poistenie a zároveň v predchádzajúcom kalendárnom roku má menej ako 90 dní plateného nemocenského poistenia u iného zamestnávateľa, 
- zmenu v zákone č. 43/2004 Z. z. o starobnom dôchodkovom sporení, ktorý opäť reaguje na zmenu zákona o sociálnom poistení (č. 252/2012 Z. z.), 
- novela zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov týkajúca sa odkladu uplatňovania ustanovenia § 8 ods. 4 zákona o sociálnych službách do 31. decembra 2015. 

Podľa nášho názoru táto vecná nejednotnosť neumožňuje poslancom hlasovať o každej vecnej problematike samostatne, ale jedným hlasovaním návrh ako celok buď prijať alebo neprijať. Tento postup neumožňuje prihliadať ku každej vecnej problematike samostatne, čo považujeme za nesprávne. 	O 	
MK SR 	novelizačný bod 1 
V navrhvanom znení § 20 ods. 2 písm.a) bod 1. odporúčame z dôvodu upresnenia za slovné spojenie "v ktorom" doplniť slovo "zamestnanec". 

Rovnako odporúčame slovo "zamestnanec" vhodne doplniť aj do bodu 2 písmena a) a v § 20 ods. 2 písm. b) bod 2. 
 	O 	
MK SR 	novelizačný bod 2,3 a 4 
V navrhovanom znení § 54 v odsekoch 2 až 4 odporúčame slovo "bolo" nahradiť vhodnejším slovom "trvalo", ktoré používa aj súčasné znenie zákona.  	O 	
MO SR 	Odoslané bez pripomienok 
Odoslané bez pripomienok 	O 	
MPRV SR 	Odoslané bez pripomienok 
Odoslané bez pripomienok 	O 	
MS SR 	Čl. I. bod 2 ( § 54 ods. 2) 
zo znenia nie je jednoznačné, či je zámerom predkladateľa vykonať zmenu v písmene a), alebo b) alebo v oboch písmenách. 	O 	
MS SR 	k Čl. III. 
potrebné doplniť za slová " zákona č. 677/2006 Z. z." slová " zákona č. 209/2007 Z. z. ". 	O 	
MS SR 	V osobitnej časti dôvodovej správy k Čl. III. bodu 2 
potrebné opraviť " v právnej úprave prijatej". 	O 	
MŠVVaŠ SR 	Vlastný materiál 
Do čl. I odporúčame doplniť ďalší bod, ktorý znie: 
„x. V § 4 ods. 1 písm. c) sa za slová „žiaka strednej školy“ vkladajú slová „žiaka odborného učilišťa, žiaka praktickej školy (ďalej len „žiaka strednej školy“)“. 
 	O 	
MŠVVaŠ SR 	Osobitná časť DS 
K čl. I, bod x 
Doplnením ustanovenia o žiakov odborných učilíšť a žiakov praktických škôl so zavedením legislatívnej skratky, ktorá sa bude vzťahovať na žiakov stredných škôl a na žiakov odborných učilíšť a praktických škôl, sa cieľová skupina nerozširuje, len spresňuje a zakotvuje doterajší stav. Odborné učilištia a praktické školy sú určené pre žiakov s mentálnym postihnutím, no v ponímaní legislatívy rezortu školstva vzhľadom na stupeň vzdelania, ktorý poskytujú, nie sú strednými školami. Absolvovaním odborného učilišťa možno získať stupeň nižšie stredné odborné vzdelanie a absolvovaním praktickej školy stupeň nižšie stredné vzdelanie. V týchto typoch škôl, ako škôl poskytujúcich sústavnú prípravu na povolanie, sa podľa § 99 ods. 1 a § 100 ods. 1 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov poskytuje vzdelanie na vykonávanie jednoduchých, resp. nenáročných pracovných činností v rôznych odvetviach národného hospodárstva. Vzdelávanie v nich nadväzuje na vzdelávanie v žiakov s mentálnym postihnutím v špeciálnych základných školách a základných školách. Bez navrhnutého spresnenia cieľovej kategórie žiakov je potrebné príslušné vysvetlenia často podávať individuálne. 
 	O 	
MV SR 	 
K návrhu poslancov Národnej rady Slovenskej republiky Jána Podmanického, Viliama Jasaňa a Jany Vaľovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 244) nemáme osobitné pripomienky a súhlasíme so stanoviskom Ministerstva práce, sociálnych vecí a rodiny Slovenskej republiky, vyjadreným v predkladacej správe.  	O 	
MZ SR 	K čl. I bodom 9 a 10 § 57 ods. 2 a 3 
Zásadne nesúhlasíme s tým, aby pravdepodobný denný vymeriavací základ určený podľa § 57 ods. 2 mohol byť nižší ako suma zodpovedajúca jednej tridsatine vymeriavacieho základu uvedeného v § 138 ods. 5 platného ku dňu, v ktorom vznikol dôvod na poskytnutie nemocenskej dávky. Z tohto dôvodu v § 57 požadujeme v odseku 2 ponechať v súčasnosti platné znenie prvej vety, pričom je potrebné upozorniť na výnimku ustanovenú v odseku 4 (po vypustení pôvodne navrhovaného odseku 3 a následnom prečíslovaní ďalších odsekov v odseku 3), a vypustiť pôvodne navrhovaný odsek 3 bez náhrady. 

V čl. I žiadame nižšie uvedené znenie bodu 9 a z bodu 10 v § 57 žiadame bez náhrady vypustiť odsek 3 a odseky 4 a 5 označiť ako odseky 3 a 4: 

„9. V § 57 odsek 2 znie: 
„(2) Pravdepodobný denný vymeriavací základ je suma zodpovedajúca jednej tridsatine vymeriavacieho základu uvedeného v § 138 ods. 5 platného ku dňu, v ktorom vznikol dôvod na poskytnutie nemocenskej dávky, ak v odseku 3 nie je ustanovené inak.“.“. 

Túto pripomienku považujte za zásadnú. 

Odôvodnenie: 
Podľa § 11 ods. 1 zákona č. 461/2003 Z. z. v znení neskorších predpisov je všeobecný vymeriavací základ 12-násobok priemernej mesačnej mzdy v hospodárstve Slovenskej republiky zistenej Štatistickým úradom Slovenskej republiky za príslušný kalendárny rok. V zmysle § 138 ods. 5 zákona č. 461/2003 Z. z. v znení neskorších predpisov vymeriavací základ povinne nemocensky poistenej a povinne dôchodkovo poistenej samostatne zárobkovo činnej osoby, dobrovoľne nemocensky poistenej osoby, dobrovoľne dôchodkovo poistenej osoby a dobrovoľne poistenej osoby v nezamestnanosti je mesačne najmenej vo výške 50% jednej dvanástiny všeobecného vymeriavacieho základu za kalendárny rok, ktorý dva roky predchádza kalendárnemu roku, za ktorý sa platí poistné. Podľa v súčasnosti platného ustanovenia § 57 ods. 2 prvej vety zákona č. 461/2003 Z. z. v znení neskorších predpisov je pravdepodobný denný vymeriavací základ jedna tridsatina vymeriavacieho základu uvedeného v § 138 ods. 5, ktorý platí ku dňu, v ktorom vznikol dôvod na poskytnutie nemocenskej dávky (t. j. okrem zvýhodnených osôb podľa toho času platného ustanovenia § 57 ods. 2 druhej vety zákona č. 461/2003 Z. z. v znení neskorších predpisov je pravdepodobný denný vymeriavací základ určený pre všetky osoby podľa § 57 ods. 1 rovnako bez ohľadu na výšku ich predpokladaného vymeriavacieho základu, z ktorého by sa platilo poistné na nemocenské poistenie za kalendárny mesiac, v ktorom vznikol dôvod na poskytnutie nemocenskej dávky). Platná právna úprava určenia pravdepodobného denného vymeriavacieho základu podľa § 57 ods. 2 prvej vety na rozdiel od predloženého návrhu garantuje ochranu najslabším sociálnym skupinám. Domnievame sa, že cieľom nového návrhu určenia pravdepodobného denného vymeriavacieho základu na účely určenia výšky nemocenských dávok malo byť ustanovenie osobitného režimu najmä pre poistencov pracujúcich na základe dohody; schválený návrh by však negatívne postihol aj najslabšiu sociálnu skupinu obyvateľov (napr. zamestnancov pracujúcich za minimálnu mzdu) a zhoršil by ich životnú úroveň. Navrhované znenie § 57 ods. 2 a 3 je podľa nášho názoru v rozpore s čl. 39 ods. 1 Ústavy Slovenskej republiky, podľa ktorého majú občania právo na primerané hmotné zabezpečenie v starobe a pri nespôsobilosti na prácu, ako aj pri strate živiteľa. V súlade s článkom 20 ods. 2 Európskej sociálnej charty sa Slovenská republika považuje za viazanú o. i. aj ustanoveniami čl. 12 (odsekmi 1 až 4), a čl. 13 (odsekmi 1 až 3) tejto charty. V tejto súvislosti poukazujeme najmä na čl. 12 ods. 2 Európskej sociálnej charty, podľa ktorého sa zmluvné strany na zabezpečenie účinného výkonu práva na sociálne zabezpečenie zaväzujú o. i. udržiavať systém sociálneho zabezpečenia na uspokojivej úrovni a usilovať sa o postupné pozdvihnutie úrovne systému sociálneho zabezpečenia. V zmysle čl. 13 ods. 1 Európskej sociálnej charty sa zmluvné strany na zabezpečenie účinného výkonu práva na sociálnu a lekársku pomoc zaväzujú zabezpečiť, aby sa ktorejkoľvek osobe bez dostačujúcich finančných prostriedkov, ktorá nie je schopná si ich zabezpečiť či už vlastným úsilím, alebo z iných zdrojov, najmä dávkami zo systému sociálneho zabezpečenia, poskytla primeraná pomoc a v prípade choroby nevyhnutná starostlivosť, ktorú si jej stav vyžaduje. Z uvedených dôvodov sa s predloženým návrhom ustanovení § 57 ods. 2 a 3 nestotožňujeme. 

 	Z 	
MZ SR 	K čl. IV 
Odporúčame skrátiť dĺžku obdobia, v ktorom sa nemá uplatňovať § 8 ods. 4 zákona č. 448/2008 Z. z. v znení neskorších predpisov. 
Odôvodnenie: 
Podľa § 8 ods. 4 zákona č. 448/2008 Z. z. v znení neskorších predpisov ak fyzická osoba má vydané právoplatné rozhodnutie o odkázanosti na sociálnu službu, o ktorej poskytnutie žiada, obec a vyšší územný celok v rozsahu svojej pôsobnosti poskytne alebo zabezpečí poskytovanie sociálnej služby uvedenej v § 34 až 41 najneskôr do 60 dní odo dňa doručenia žiadosti o uzatvorenie zmluvy o poskytovaní sociálnej služby obci, vyššiemu územnému celku alebo právnickej osobe zriadenej alebo založenej obcou alebo vyšším územným celkom, ak tento zákon neustanovuje inak. Uvedené ustanovenie, ktoré malo byť účinné od 1. januára 2013, by pozitívne prispelo k riešeniu alebo zmierneniu nepriaznivých, resp. krízových sociálnych situácií fyzických osôb odkázaných na sociálnu službu. Na základe platných ustanovení § 6 ods. 1 a 2 a § 8 ods. 1 až 3 zákona č. 448/2008 Z. z. v znení neskorších predpisov preto predkladateľovi odporúčame primerane skrátiť navrhovanú dĺžku obdobia, v ktorom sa nemá uplatňovať § 8 ods. 4 zákona č. 448/2008 Z. z. v znení neskorších predpisov, a to aspoň o polovicu. 

 	O 	
MZVaEZ SR 	Odoslané bez pripomienok 
Odoslané bez pripomienok 	O 	
MŽP SR 	Odoslané bez pripomienok 
Odoslané bez pripomienok 	O 	

Vysvetlivky  k použitým skratkám v tabuľke:	
O – obyčajná	
Z – zásadná